stanford-oval/wikipedia huggingface dataset:
Giacomo Caneva

| Caneva Giacomo> Henkilötiedot |
| --- | --- |
Syntynyt: 1813 Padova
Kuollut: 29. maaliskuuta 1865 Rooma
Kansalaisuus:  italialainen
Taiteilija
Ala:  taidemaalari, valokuvaaja, graafikko
Giacomo Caneva (noin 1850) Vesiputous Tivolissa.
Giacomo Caneva (1813 Padova – 29. maaliskuuta 1865 Rooma) on roomalainen valokuvaaja, maalari ja piirtäjä. Hän oli ensimmäisiä italialaisia valokuvaajia, joka kuvasi paperille ja joiden kuvia on säilynyt.
Opiskeli Venetsian taideakatemiassa (Accademia della Bella Arte) ja v. 1838 litografistina, maalarina ja piirtäjänä Roomassa.selvennä Kiinnostui myös pian valokuvauksesta.
Hänet mainittiin ensimmäisen kerran kahvila Caffé Gregon taiteilijarekisterissä jo vuonna 1845 maalari-valokuvaajana. Hänen näkemyksensä Vestantemppelistä vuodelta 1847 on vanhin roomalaisen valokuvaajan tekemä paperivedos.  Vuonna 1847 nousi kuumailmapallolla Rooman yläpuolelle.
Vuodesta 1850 taiteilija Frédéric Flachèronin ympärille muodostuneen Circolo Fotografico Romanon (myös nimellä Scuola Romana di Fotografia) jäsen. Myöhemmin toimi ammattimaisena valokuvaajana ja topografina. Maisemia Roomasta ja Campagna Romanasta, valokuvia Vatikaanin ja Capitoliumin patsaista.
Vuonna 1859 osallistui Intiaan ja Kiinaan tehdylle tutkimusmatkalle, minkä tarkoituksena oli dokumentoida tekstiilintuotantoa, mutta myös etsiä silkkiäistoukanmunia.
Caneva on tunnettu yksityiskohtaisista Rooman monumenttien kuvauksestaan sekä laajoista, romanttisista otoksistaan  Roomaa ympäröivästä (muun muassa Tivoli, Subiaco, Castelli Romano, Civitavecchia) maaseudusta.
Erityisen merkittäviä ovat hänen lukuisat valokuvansa Campagna Romanan maatiloista, mökeistä, torneista, roomalaisista akvedukteista ja raunioista, mutta myös joista, kallioista ja puista, joita hän tuotti taidemaalareiden malleiksi ja myytäväksi.
Kuvia

Näkymä Roomasta (1949), vedostanut negatiiveja Canevan leskeltä ostanut Ludovico Tuminello.
Näkymä Villa Medicistä (Ranskalainen Akatemia) kohti Pietarinkirkkoa (1852).
Carlotta Cortudino (noin 1852).
Näkymä Tiberjoen yli Roomassa noin 1853; oikealla Castel Sant’Angelo ja keskiosassa Pietarinkirkko.
Maisemakuva Roomasta vuodelta 1855 (kohti Pietarinkirkkoa).
Aiheesta muualla

Kuvia tai muita tiedostoja aiheesta Giacomo Caneva Wikimedia Commonsissa
Beth Saunders (4/2017) The Rise of Paper Photography in Italy, 1839–55 (englanniksi) (metmuseum.org)
Beth Saunders (20.7.2017) But First, Coffee: Caffè Greco and the Beginnings of Italian Photography (englanniksi) (metmuseum.org)
Haapaveden jäähalli

Haapaveden jäähalli on Haapaveden kaupungin omistama jäähalli. Halli sijaitsee Haapaveden keskustaajamassa, osoitteessa Hakakuja 4. Jäähallin pääasiallinen käyttäjä on paikallinen jääkiekkojaosto Huskit. Lisäksi muita harraste- ja yksityisjoukkueita. Haapaveden jäähalli on HAU Huskien kotihalli.
Nykyinen jäähalli on valmistunut vuonna 2015. Jäähallin kattoon on nostettu jäädetettynä pelinumerona Juha Junnon pelipaita, pelinumerolla 10.
Aiheesta muualla

Jäähallin sivut (Arkistoitu – Internet Archive)
Glen Johnson (jalkapalloilija)

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Glen McLeod Cooper Johnson
Syntymäaika: 23. elokuuta 1984 (ikä 40)
Syntymäpaikka: Greenwich, Lontoo, Englanti
Pelipaikka: oikea laitapuolustaja
Pituus: 182 cm
Junioriseurat
2000–2002: West Ham United
Seurat
| Vuodet | Seura | O | (M) |
| 2002–2003 | West Ham United | 15 | (0) |
| 2002 | → Millwall (laina) | 8 | (0) |
| 2003–2007 | Chelsea | 41 | (3) |
| 2006–2007 | → Portsmouth (laina) | 26 | (0) |
| 2007–2009 | Portsmouth | 58 | (4) |
| 2009–2015 | Liverpool | 160 | (8) |
| 2015–2018 | Stoke |  |  |
Maajoukkue
| 2003–2006 | Englanti U21 | 14 | (0) |
| 2003–2014 | Englanti | 54 | (1) |
 Seurajoukkueuran tilastot kattavat vain kansalliset sarjat, päivitetty 27. heinäkuuta 2015.  Maajoukkueuran tilastot päivitetty 26. joulukuuta 2014.
Glen McLeod Cooper Johnson  (s. 23. elokuuta 1984) on englantilainen jalkapalloilija, joka pelasi viimeksi Englannin Valioliigan Stokessa. Johnson siirtyi seuraan heinäkuussa 2015 sopimuksensa päätyttyä Liverpoolissa. Johnson pelaa tavallisesti oikeana laitapuolustajana, mutta on pelannut myös vasemmassa laidassa.
Johnson siirtyi Chelseaan West Hamista kuudella miljoonalla punnalla Claudio Ranierin toimiessa seuran managerina. Aikaisemmin hän oli ollut lainassa Millwallissa. Johnson ei kuitenkaan pystynyt vakiinnuttamaan paikkaansa Chelsean kokoonpanossa, joten Chelsea lainasi hänet Portsmouthiin kaudeksi 2006–2007. Onnistuneen kauden jälkeen Portsmouth osti hänet 4,5 miljoonalla eurolla kesällä 2007.
9. tammikuuta 2009 Johnson solmi Portsmouthin kanssa uuden jatkosopimuksen. Uusi sopimus olisi pitänyt Johnsonin Portsmouthissa kauden 2012–2013 loppuun asti, mutta Liverpool tarjosi hänestä kesäkuussa 2009 17,5 miljoonaa euroa, mikä muutti Portsmouthin mielen.
Johnson on kuulunut Englannin maajoukkueen vakionimiin Portsmouthiin siirtymisensä jälkeen. Hän on pelannut kaikkiaan 54 maaottelua ja tehnyt niissä yhden maalin.
Yksityiselämässään Johnsoniin on kiinnitetty huomiota muun muassa ylinopeuden takia saadusta ajokiellosta ja hänen jäädessään kiinni näpistyksestä vuonna 2007.
Aiheesta muualla

Wikimedia Commonsissa on kuvia tai muita tiedostoja aiheesta .
Glen Johnson Footballdatabase-tietokannassa (englanniksi)
Englannin joukkue – Jalkapallon MM-kilpailut 2010
1 James |
2 Johnson |
3 A. Cole |
4 Gerrard |
5 Dawson |
6 Terry |
7 Lennon |
8 Lampard |
9 Crouch |
10 Rooney |
11 J. Cole |
12 Green |
13 Warnock |
14 Barry |
15 Upson |
16 Milner |
17 Wright-Phillips |
18 Carragher |
19 Defoe |
20 King |
21 Heskey |
22 Carrick |
23 Hart |
Valmentaja Capello
Englannin joukkue – Jalkapallon EM-kilpailut 2012
1 Hart |
2 Johnson |
3 Cole |
4 Gerrard |
5 Kelly |
6 Terry |
7 Walcott |
8 Henderson |
9 Carroll |
10 Rooney |
11 Young |
12 Baines |
13 Green |
14 Jones |
15 Lescott |
16 Milner |
17 Parker |
18 Jagielka |
19 Downing |
20 Oxlade-Chamberlain |
21 Defoe |
22 Welbeck |
23 Butland |
Valmentaja Hodgson
Englannin joukkue – Jalkapallon MM-kilpailut 2014
1 Hart |
2 Johnson |
3 Baines |
4 Gerrard |
5 Cahill |
6 Jagielka |
7 Wilshere |
8 Lampard |
9 Sturridge |
10 Rooney |
11 Welbeck |
12 Smalling |
13 Foster |
14 Henderson |
15 Oxlade-Chamberlain |
16 Jones |
17 Milner |
18 Lambert |
19 Sterling |
20 Lallana |
21 Barkley |
22 Forster |
23 Shaw |
Valmentaja Hodgson
HMCS Camrose

| HMCS Camrose |
| --- | --- |


Aluksen vaiheet
Rakentaja:  Marine Industries, Sorel, Kanada
Kölinlasku:  17. helmikuuta 1940
Laskettu vesille:  16. marraskuuta 1940
Palveluskäyttöön:  30. kesäkuuta 1941
Poistui palveluskäytöstä:  22. heinäkuuta 1945
Loppuvaihe:  romutettu
Tekniset tiedot
Uppouma:  925 t
Pituus:  62,48 m
Leveys:  10,11 m
Syväys:  4,14 m
Koneteho:  2 750 hv
Nopeus:  16 solmua (30 km/h)
Miehistöä:  85
Aseistus
Aseistus:  1 x BL 4"/L45 (102 mm) Mk IX -tykki 1 x kaksipiippuinen Vickers .50" ilmatorjuntakonekivääri 1 x kaksipiippuinen .303" Lewis-pikakivääri 2 x Mk II syvyyspomminheitintä, joihin yhteensä 40 syvyyspommia
HMCS Camrose (viirinumero K154) Kanadan kuninkaallisen laivaston Flower-luokan korvetti.
Valmistus

Alus tilattiin 22. tammikuuta 1940 Marine Industriesilta Sorelista Kanadasta, missä köli laskettiin 17. helmikuuta 1940. Alus laskettiin vesille 16. marraskuuta ja valmistui 30. kesäkuuta 1941.
Palvelus

Toisessa maailmansodassa alus suojasi Atlantilla saattueita. Sodan päätyttyä alus poistettiin 22. heinäkuuta 1945 palveluksesta ja romutettiin Hamiltonissa Ontariossa.
Haapaveden lentokenttä

Haapaveden lentokenttä eli Kytökylän lentokenttä on Haapaveden keskustan itäpuolella Kytökylässä sijaitseva lentokenttä.
Kentällä on ultrakevytlentotoimintaa, purjelentoa ja muun muassa Pyhäjokialueen Ilmailukerho r.y. kouluttaa lentäjiä. Kesäisin Raahen Ilmailijat r.y. harjoittaa kentällä purjelentotoimintaa. Kerholla on kaksi purjelentokonetta ja lisäksi kentältä lentää puolenkymmentä yksityisomistuksessa olevaa konetta.[lähde? ]
Aiheesta muualla

VFR Suomi/Finland – Haapaveden lentopaikka (Arkistoitu – Internet Archive)
Haapaveden lentopaikka
Ilmailu tutuksi Kytökylän kentällä  7.6.2011. Oulainen:  Pyhäjokiseutu. Viitattu 30.7.2011.[vanhentunut linkki]
Pyhäjokialueen ilmailukerho (Arkistoitu – Internet Archive)
Suomen lentopaikat
| --- | --- |
Lentokentät:   Aavahelukan lentokenttä  Ahmosuon lentokenttä  Alavuden lentokenttä  Alavuden varalaskupaikka  Euran lentokenttä  Forssan lentokenttä  Genbölen lentokenttä  Granbodan lentoasema  Haapajärven lentokenttä  Haapamäen lentokenttä  Haapaveden lentokenttä  Hailuodon lentokenttä  Hangon lentokenttä  Hollolan lentokenttä  Hyvinkään lentokenttä  Hämeenkyrön lentokenttä  Iisalmen lentokenttä  Ilvesjoen lentokenttä  Immolan lentokenttä  Jyrkän lentokenttä  Jämijärven lentokenttä  Kalajoen lentokenttä  Kauhajoen lentokenttä  Kauhavan lentokenttä  Kemijärven lentokenttä  Kiikalan lentokenttä  Kiteen lentokenttä  Kiuruveden lentokenttä  Kivijärven lentokenttä  Kuhmon lentokenttä  Kumlingen lentokenttä  Kymin lentokenttä  Kärsämäen lentokenttä  Lahti-Vesivehmaan lentokenttä  Lieksa-Nurmeksen lentokenttä  Martiniiskonpalon lentokenttä  Menkijärven lentokenttä  Mäntsälän yksityinen lentokenttä  Mäntän lentokenttä  Naarajärven lentokenttä  Nummelan lentokenttä  Oripään lentokenttä  Piikajärven lentokenttä  Pokan lentokenttä  Pudasjärven lentokenttä  Punkaharjun lentokenttä  Pyhtään lentokenttä  Pyhäsalmen lentokenttä  Raahe-Pattijoen lentokenttä  Rantasalmen lentokenttä  Ranuan lentokenttä  Räyskälän lentokenttä  Savikon lentokenttä  Selänpään lentokenttä  Sodankylän lentokenttä  Sulkaharjun lentokenttä  Suomussalmen lentokenttä  Teiskon lentokenttä  Torbackan lentokenttä  Tuulikki-Vampulan lentokenttä  Ummeljoen lentokenttä  Vaalan lentokenttä  Varkauden lentokenttä  Viitasaaren lentokenttä  Vuotson lentokenttä  Wredebyn lentokenttä  Ylivieskan lentokenttä  Ähtärin lentokenttä 
Sairaalat ja muut:   Hernesaaren helikopterikenttä  Iin kevytlentopaikka  Jorvin sairaala  Jäkäläpää  Keski-Suomen Sairaala Nova  Kuopion yliopistollinen sairaala  Laajalahti  Lusin varalaskupaikka  Meilahden tornisairaala  Nivalan varalaskupaikka  Oulun yliopistollinen sairaala  Pohjois-Karjalan keskussairaala  Rautavaaran lentokeskus  Seinäjoen keskussairaala  Tervon varalaskupaikka
Gun (videopeli)

| Gun |
| --- | --- |

Kehittäjä:  Neversoft Beenox (Microsoft Windows) Rebellion Developments (PSP)
Julkaisija:  Activision
Jakelija:  Steam, GOG.com ja Humble Store
Säveltäjä:  Christopher Lennertz
Julkaistu:  Microsoft Windows, PlayStation 2 & XboxNA 8. marraskuuta 2005EU 11. marraskuuta 2005 GameCubeNA 8. marraskuuta 2005EU 25. marraskuuta 2005 Xbox 360NA 22. marraskuuta 2005EU 2. joulukuuta 2005 PlayStation PortableNA 10. lokakuuta 2006EU 3. marraskuuta 2006AUS 15. marraskuuta 2006
Lajityyppi:  toimintaseikkailu
Pelimuoto:  yksinpeli, moninpeli
Ikäluokitus:  ESRB: M  Virheellinen ESRB-arvo PEGI: 18
Alusta:  Nintendo GameCube, PlayStation 2, PlayStation Portable, Xbox, Xbox 360, Microsoft Windows
Jakelumuoto:  DVD, optinen levy, UMD
Lisää peliartikkeleitaVideopelien teemasivulla
Infobox OK  : 
Gun on Neversoftin kehittämä Activisionin julkaisema villiin länteen sijoittuva avoimen pelimaailman toimintaseikkailupeli. Peli julkaistiin usealle alustalle vuonna 2005 ja vuonna 2006 PSP:lle nimellä Gun: Showdown.
Juoni

Pelin päähenkilö Colton White ja hänen isänsä Ned ovat metsästämässä Missourijoen läheisissä metsissä. Kaksikko jatkaa matkaansa Morning Star -höyrylaivalle, jossa eräs nainen esittelee Nedille löytämäänsä salaista ristin palasta. Korruptoitunut saarnamies Reed tappaa naisen, ja kersantti Hollisterin joukot aiheuttavat laivalla kaaoksen. Colton ja Ned puolustavat toisiaan, ja Ned paljastaa Coltonille olevansa vain tämän adoptioisä. Ned tönäisee Coltonin jokeen pelastaakseen tämän höyrykattilan räjähdykseltä, johon hän itse menehtyy. Colton palaa tajuihinsa joen rannalla ja vannoo kostavansa hänen isänsä tappaneille henkilöille.
Colton matkustaa läheiseen Dodge Cityn pikkukaupunkiin, jossa prostituoitu Jenny lupaa auttaa Coltonia löytämään Reedin. Colton ja Jenny matkustavat erämaan halki Empire Cityyn, jossa Reed tappaa Jennyn kylmäverisesti ja kaupunginjohtaja Hoodoo Brownin kanssa lukitsee Coltonin vankilaan. Jennyn murhaan lavastettu Colton saa tietää Reedin ja Hoodoon työskentelevän rautateitä rakennuttavalle Thomas Magruderille, ja murtoexpertti Soapy Jenningsin avulla Colton pakenee vankilasta. Colton tapaa Magruderin liiketoimia sabotoivan kapinallisjohtaja Clay Allisonin, joka myöhemmin joutuu kaapatuksi. Colton kapinallisjoukkoineen pelastaa Clayn ja tappaa Hoodoon.
Hollister kaappaa Coltonin ja Soapyn linnakkeeseensa, josta Colton pakenee ja jonne hän hyökkää intiaaniheimon avustuksella. Tapettuaan Hollisterin Colton ja Soapy matkustavat Morning Starin hylylle etsimään Nedin kassakaappiin piilottamaa tavaraa. Hylyllä he tappavat Reedin ja paljastavat Nedin piilottelemaksi tavaraksi osan kultaisesta rististä, joka osoittaa tien mystiseen Quiviran kultaiseen kaupunkiin. Colton ja Soapy tapaavat intiaanipäällikön, joka antaa toisen osan rististä ja kertoo Coltonin biologisen isän olleen lääkäri ja äidin apassi, jotka joutuivat Magruderin tappamiksi. Intiaani auttaa Coltonia käyttämään ristiä karttana, minkä jälkeen Colton hyökkää intiaanien ja kapinallisten avustuksella Quiviraan ja tappaa Magruderin. Intiaanipäällikkö pelastaa Coltonin sortuvasta Quivirasta viime hetkellä.
Gun: Showdown

Gun: Showdown on Rebellion Developmentsin kehittämä versio pelistä PlayStation Portablelle.
Aiheesta muualla

Gun MobyGamesissa (englanniksi)
Gun: Showdown MobyGamesissa (englanniksi)
Grand-Place

Brysselin kaupungintalo illalla.
Grand-Place (holl. Grote Markt, suom. Suurtori) on Brysselin keskusaukio. Sitä reunustavat ammattikuntien rakennukset, Kaupungintalo (Hôtel de Ville) ja Kuninkaan talo (ransk. Maison du Roi, holl. Broodhuis). Toria pidetään yleisesti yhtenä maailman kauneimmista (tätä mieltä on ollut muun muassa Victor Hugo). Brysselin Grand-Place on kirjattu vuonna 1998 Unescon maailmanperintöluetteloon.
Lyhyt yleishistoria

Vuonna 1523 ensimmäiset protestanttiset marttyyrit, Henri Voes ja Jean Van Eschen, poltettiin torilla Espanjan inkvisition tuomitsemina.
13. elokuuta 1695 suurin osa toria ympäröivistä puisista rakennuksista tuhoutui. Tämä oli seurausta marsalkka de Villeroyn komentamien ranskalaisten joukkojen tykkitulesta. Tulipalolta säästyivät ainoastaan kaupungintalon torni, joka oli toiminut tykkitulen tähtäyspisteenä, sekä muutama kivirakenne, jotka olivat kestäneet tulta. Tulipalon jälkeen toria ympäröivät rakennukset rakennettiin uudelleen kivestä eri ammattikuntien toimesta.
Oluenpanijoiden ammattikunnan talossa toimii nykyisin Belgian oluenpanijoiden museo.
Kaupungintalo

Brysselin kaupungintalo on rakennettu vuosien 1402 ja 1455 välisenä aikana. Tämä talo on aukion rakennuksista ainoa, joka voi tuoda viestiä keskiajalta. Rakennuksen alkuperäinen arkkitehti oli todennäköisesti Jacob Van Thienen. Goottilainen torni on puolestaan arkkitehti Jan Van Ruysbroeckin aikaansaannos. Tornin huipulla sijaitsee patsas, joka kuvaa Pyhää Mikaelia, Brysselin kaupungin suojelijaa, tallomassa jalkoihinsa lohikäärmettä.
Kaupungintalossa on merkillepantavaa sen epäsymmetrisyys. Torni ei ole rakennuksen keskikohdalla, vaan voimakkaasti oikealla. Myöskään rakennuksen vasen ja oikea puoli eivät ole identtisen näköiset, sillä tornin sivustoilla olevat osat rakennettiin eri aikoina.
Kuninkaan talo

Kuninkaan talo oli alkujaan 1200-luvulla rakennettu puinen rakennus. Siellä myytiin leipää, mistä on vielä jäänteenä rakennuksen hollanninkielinen nimi broodhuis. Vanha rakennus korvattiin 1400-luvulla kivisellä rakennukselle, jossa sijaitsivat Brabantin herttuan hallinnolliset virastot, eli Brabantin alueen verovirasto. Tämän vuoksi rakennusta kutsutaan myös Herttuan taloksi (Maison du Duc). Kun herttuasta tuli myöhemmin Espanjan kuningas, talon nimeksi tuli Kuninkaan talo.
Keisari Kaarle V puolestaan rakensi talon myöhäisgoottilaisen tyylin mukaiseksi; hyvin paljon samankaltaiseksi kuin se on nykyisessä asussaan, ilman kaarikäytäviä ja torneja. Ajan aiheuttaman kulumisen vuoksi, ja eritoten vuoden 1695 pommituksen jättämien jälkien tähden, Brysselin kaupunki rakennutti uuden talon uusgoottilaiseen tyyliin. Vuonna 1985 saneeratussa talossa toimii nykyisin Brysselin kaupunginmuseo.
Muut rakennukset

L'Étoile (tähti), on muista rakennuksista vanhin.
Le Cygne (joutsen), jossa ei ole torilla sijaitsevien rakennusten perinteistä kolmea kerrosta vaan kaks.
L'Arbre d'or (kultainen puu), on muutettu olutpanimomuseoksi.
La Maison des Ducs de Brabant (Brabantin herttuoiden talo), talo on saanut nimensä sitä koristavien Brabantin herttuoiden rintakuvien mukaan.
L'Ange (enkeli), on tehty italialais-faamilaiseen tyyliin.
La Chaloupe d’Or (kultainen sluuppi), eli Vaattureiden talo, jota koristavat kaksi pyhimystä.
Le Pigeon (kyyhky), jossa asui aikoinaan ranskalainen kirjailija Victor Hugo.
Le Paon (riikinkukko), kohoaa kyyhkyä korkeammalle ja edustaa 1700-luvun tyypillistä rakennusta.
La Maison des Boulangers ou le Roi d’Espagne (leipureiden tai Espanjan kuninkaan talo), jota koristavat pyhän Hubertuksen ja Espanjan kuninkaan Kaarle Toisen rintakuvat.
La Brouette (kottikärryt), taloa koristaa pyhän Gilles’n patsas.
Le Sac (säkki), taloa asuttivat aiemmin taidepuusepät, joiden työkalujen kuvat ovat rakennuksen koristeena.
La Louve (naarassusi), jossa korkokuvana on naarassusi, joka imettää Romulusta ja Remusta.
Le Renard (kettu), rakennuksen harjalla on pyhän Nikolauksen patsas.
Kaupungintalo.
Kaupungintalo.
Broodhuis.
Kiltataloja (L’Ange).
Kukkaloistoa.
Katukahviloita.
Cafe-Restaurant La Brouette.
Grand-Place.
Aiheesta muualla

Wikimedia Commonsissa on kuvia tai muita tiedostoja aiheesta .
Virtuaalinen vierailu torilla, kuvia ja webkamera Brysselin Grand Placella.
Kaupungintalon valaistus vuonna 2004 (Arkistoitu – Internet Archive).
Grand-Place panoraamakuvassa
Glen Gulutzan

Glen Gulutzan (s. 12. elokuuta 1971) on entinen jääkiekkoilija ja nykyinen valmentaja. Hän toimi vuosina 2011–2013 NHL-seura Dallas Starsin päävalmentajana.
Pelaajaura

Gulutzan aloitti 15-vuotiaana juniorisarja WHL:n Moose Jaw Warriorsissa, ja pelasi siellä myös seuraavan kauden. Ensimmäisellä kaudella Gulutzan pelasi vain yhden ottelun ja toisella kaudella kuusi ottelua. Ura jatkui WHL:n Brandon Wheat Kingsissä seuraavat kaksi kautta. Niinä kausina Gulutzan pelasi yhteensä 108 peliä ja teki niissä tehot: 108, 30+69=99. Vielä seuraava kausi kului WHL:ssä, mutta sen jälkeen hän siirtyi CWUAA:han eli yliopistolliseen jääkiekkoliigaan. Ura jatkui WCHL:ssä, IHL:ssä ja lopulta Vaasan Sportissa. Loppu-ura vuoteen 2003 kului WCHL:n Fresno Falconsissa.
Valmennusura

Gulutzanin valmennusura alkoi heti pelaajauran päättymisen jälkeen ECHL:n Las Vegas Wranglersissa, jonka päävalmentajana hän toimi vuodesta 2003 vuoteen 2009. Tämän jälkeen hän valmensi American Hockey Leaguen Texas Starsia ennen siirtymistä Dallas Starsin päävalmentajaksi kesällä 2011.
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Glen Gulutzan
Käännös suomeksi
Google Classroom

| Google Classroom |
| --- | --- |

Kehittäjä:  Google
Kehityshistoria
Ensijulkaisu:  12. elokuuta 2014
Vakaa versio:  Android: 5.11.462.03.33 / 19. marraskuuta 2019, iOS: 2.2019.14202 / 9. huhtikuuta 2019
Tiedot
Alusta:  iOS, Android, selain
Aiheesta muualla
Verkkosivusto
Google Classroom on Googlen julkaisema maksuton sähköinen oppimisympäristö, joka pyrkii yksinkertaistamaan tehtävien luomista, jakamista ja arviointia. Google Classroomin päätarkoitus on sujuvoittaa opettajien ja oppilaiden välistä tiedostojen jakoa.
Google Classroom yhdistää Google Driven (tehtävien luominen ja jakaminen), Google Docsin, Sheetsin ja Slidesin (kirjoittaminen), Gmailin (viestittely) ja Google-kalenterin (aikataulutus). Oppilaat voidaan kutsua liittymään Classroom-ryhmään joko yksityisellä koodilla tai liittää automaattisesti koulun verkkotunnuksen avulla. Jokaiselle ryhmälle luodaan käyttäjän Driveen erillinen kansio, jonne oppilas voi lähettää töitä opettajan arvioitavaksi. Android- ja iOS-laitteille saatavat mobiilisovellukset mahdollistavat kuvien ottamisen ja liittämisen tehtäviin, tiedostojen jakamisen muista sovelluksista ja offline-käytön. Opettajat pystyvät seuraamaan jokaisen oppilaan edistymistä.
Historia

Google Classroom julkistettiin 6. toukokuuta 2014, jolloin osa Googlen G Suite for Education -ohjelman käyttäjistä pääsi tutustumaan ohjelmistoon ennakkoon. Classroom tuli julkiseen jakoon 12. elokuuta 2014. Vuonna 2015 Google julkaisi Classroom-rajapinnan ja verkkosivuille jakamisen mahdollistavan painikkeen. Samana vuonna Google myös integroi Google-kalenteriin Classroom-tehtävien palautuspäivät. Vuonna 2017 Google salli kaikkien käyttäjien liittyä Classroom-ryhmiin ilman G Suite for Education -tiliä, ja huhtikuussa 2017 mahdollistettiin ryhmien luominen kaikille Googlen käyttäjille.
Vuonna 2018 Google julkaisi päivityksen, jossa lisättiin Classroomin tehtävät-osio, kehitettiin arviointisivun ulkoasua, sallittiin tehtävien uusiokäyttö muista ryhmistä ja lisättiin opettajille työkaluja sisällön järjestämiseen aiheen mukaan.
Vuonna 2019 Google esitteli 78 uutta havainnollistettua teemaa ja mahdollisuuden vetää ja pudottaa aiheita ja tehtäviä tehtävät-osiossa.
Ominaisuudet

Google Classroom yhdistää Google Driven, Docsin, Sheetsin, Slidesin ja Gmailin helpottaen oppilaitoksia siirtymään paperisesta työskentelystä sähköisiin järjestelmiin. Myöhemmin myös Google-kalenteri yhdistettiin palveluun, jotta käyttäjät pystyvät helpommin tarkastelemaan tehtävien palautuspäiviä, luokkaretkiä ja muita vastaavia. Oppilaat voidaan kutsua ryhmiin oppilaitoksen tietokannasta, ryhmän koodilla, jonka oppilaat syöttävät omalle laitteelleen tai tuoda automaattisesti koulun verkkotunnuksella.
Ominaisuudet > Tehtävät

Tehtäviä käsitellään Googlen työskentelyohjelmilla, jotka mahdollistavat yhteistyön oppilaan ja opettajan sekä oppilaan ja muiden opplaiden välillä. Sen sijaan, että oppilaat jakaisivat joka tiedoston erikseen opettajalle Drivessa, tiedostot lisätään suoraan Classroom-tehtävänantoon ja palautetaan sieltä opettajalle. Opettajat voivat myös valita tiedoston, jota käytetään mallineena. Mallitiedostosta luodaan jokaiselle oppilaalle oma kopio. Oppilaat voivat muokata omaa kopiotaan ja sen jälkeen palauttaa sen omana työnään. Mallinetiedoston lisäksi oppilaat voivat lisätä tehtävään muita tiedostoja omasta Drivestään.
Ominaisuudet > Arviointi

Google Classroom tukee erilaisia arviointimenetelmiä. Opettajat voivat lisätä tehtävänantoon tiedostoja, joita oppilaat voivat katsella, muokata ja ottaa kopion. Oppilaat voivat luoda tiedostoja ja sen jälkeen lisätä ne tehtävänantoon, jos opettaja ei ole luonut valmista kopiota. Opettajat pystyvät seuraamaan jokaisen oppilaan edistymistä ja lisäämään kommentteja. Opettaja voi arvioida palautetut tehtävät ja palauttaa niitä oppilaiden korjattaviksi, jos korjaamistarvetta tulee. Kun oppilas on palauttanut tehtävän, vain opettaja pystyy muokkaamaan sitä, ellei opettaja palauta sitä takaisin oppilaalle.
Ominaisuudet > Yhteydenpito

Classroomissa julkaistut tehtävät menevät niin sanottuun striimiin, jossa oppilaat voivat kommentoida tehtäviä ja opettajat pystyvät vastaamaan. Myös oppilaat pystyvät lisäämään julkaisuja luokan striimiin, mutta ne eivät ole yhtä korkealla prioriteettitasolla kuin opettajien lähettämät julkaisut. Esimerkiksi YouTube-videoita ja Google Drive -tiedostoja voi liittää tehtävänantoihin ja julkaisuihin. Opettajien on Classroomissa myös mahdollista lähettää yhdelle tai useammalle oppilaalle sähköpostia Gmaililla. Classroom on saatavilla selaimessa sekä Android- ja iOS-sovelluksina.